۲۰۱۷.۰۷.۲۷، ۲۲:۲۷
ایولون ۲۷-ده آخشام ساعتلاریندا تورکییهنین ایستانبول شهرینه شدتلی دولو دوشوب.
آخار. آذ خبر وئریر کی، گوجلو کولکله مشایعت اولونان دولو شهرین اساس نقلیات یوللاریندا پروبلملر یارادیب، آوتومبیللره جدی زیان ووروب. دنیز سفرلری و بعضی آویاریسلر تاخیره سالینیب. کوچهلرده پیادالارین حرکتی چتینلشیب، سو باسمیش ایش یئرلریندن اینسانلار خیلاص ائدیجیلر طرفیندن تخلییه اولونوبلار.
طبیعی فلاکت ایستانبول لیمانلاریندان بیرینده یانغینا سبب اولوب، بعضی تیکیلیلرده داغینتیلار باش وئریب.
***
ایستانبولا اؤتن گون آخشام ساعتلاریندا دوشن شدتلی دولو و اسن گوجلو کولک نتیجهسینده ۱۰ نفر خسارت آلیب.
آپا-نین خبرینه گؤره، خسارت آلانلاردان ۲ نفرینین وضعیتی آغیردیر.
ان تی وی تله کانالینین خبرینه گؤره، بسفور بوغازینین آلتیندان کئچن تونئلین فعالیتینده محدودیتلر یارانیب. شهرین «آتاتورک» و «سابیها گوکچن» هاوا لیمانلارینین ایشینده فاصیلهلر یارانیب، ۱۵-دک طیاره هاوا شرایطینین پیسلشمهسی سببیندن ائنیش ائده بیلمدییندن احتیاط آئرودروملارا یؤنلدیلیبلر.
بوندان باشقا، شدتلی کولک شهرده ۲۰۰-دک آغاجی و ۵ قالدیریجی کرانی آشیریب، ۸۸ بینانین دام اؤرتویونو قوپاریب، تراموای خطلرینین الکتریک ناقیللرینی قیریب. کوچوک چکمجه رایونوندا میناره اوچوب، خوشبختلیکدن خسارت آلان اولماییب.
متورولوقلار هاوا شرایطینین داها دا پیسلیجیینی پروقنوزلاشدیریرلار.
بوندان اول ایولون ۱۸-ده ایستانبولدا سون ۹ ایلده ان گوجلو لیسان یاغیب.
unk azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab